LidanRubinov/Halacha-QA huggingface dataset:
שאלה: תה טיבטי בפסח: יש לי בעיות בעיכול ולכן אני שותה תה טיבטי חפשתי תה עם כשרות לפסח ולא מצאתי כיצד עלי לנהוג?זה יכול להיות בעיה בפסח
תשובה: בכל מזון יש מה לחשוש. חמץ מקפידים בכל שהוא. מציע לך למצוא פתרונות אחרים - כשרים לפסח לשבוע זה.
שאלה: מכירת קומפוסט במכירת חמץ: יש לנו בחצר מיכל קומפוסט שאנו משליכים לתוכו גם דברי חמץ, האם יש צורך למכור את המיכל על תכולתו במכירת החמץ אנו די בטוחים שיש שם חמץ הראוי לאכילת בע"ח?
תשובה: אם אמנם החמץ ראוי עדיין לאכילה   בהחלט ראוי למכרו. חג שמח וכשר
שאלה: חזיר או קעקוע: מה יותר גרוע אכילת חזיר או עשיית קעקוע והאם מותר לי להתפלל על אדם שיחזור בתשובה אם הוא אדם עקשן שהוא נהנה לחיו חיים חילוניים ושבגלל העקשנו שתלו הוא לא מדוה שהוא מוסת נגד הדת
תשובה: לך כל עבירה היא בפני עצמה וכבר כתוב במסכת אבות ש אין אתה יודע שכרן של מצוות. נראה שיש צדדים בהם קעקוע חמור יותר כיון שזה שייך להלכות עבוזה זרה. וכן הקושי לשוב בתשובה מכך. על אכילת חזיר בשוגג יום הכיפורים מכפר בברכת חג שמח דוד לוי
שאלה: טבילת כלים: האם סכין קרמית נחוצה טבילה
תשובה: סכין קרמית : התיאור המובא בכמה מקורות הוא: סכינים קרמיות איכותיות עשויות מחומר בשם זירקוניה. לסכינים אלו מספר יתרונות על פני סכינים עשויות מתכת: ההגדרה הדעית של זירקוניה היא: מתכות מעבר (באנגלית: transition metals) היא סדרה של יסודות כימיים מתכתיים השייכים לקבוצות 3 עד 12 בטבלה המחזורית (בעלי מספרים אטומים 30-21, 48-39, 80-72). ולכן מכיוון שהחומר מוגדר כמתכת נראה שצריך להטביל עם ברכה. אולם עובדה זו שזירקוניה היא מוגדרת במדע כמתכת אינו מוכיח שגם הלכתית היא מוגדרת כמתכת, ולכן נראה להטביל בלי ברכה ועדיף להטביל עם עוד כלי ממתכת או מזכוכית כדי שלא תפסיד את הברכה
שאלה: מכירת חמץ במקום עבודה: הרב שטראוס ברצוני לשאול כיצד ניתן למכור חמץ במקום העבודה, כאשר מקום העבודה סגור בפסח, ובמידה והגוי ירצה לקחת משם חמץ לא יהיה ניתן לעשות זאת (בדומה למשפחה שמוכרת את החמץ ונוסעת לכל השבוע)? יום טוב,
תשובה: אם זה באמת חשוב לגוי אז הוא יפנה לבעלי המקום ויבקש שיפתחו לו באופן מיוחד. סוף כל סוף למישהו יש מפתח.
שאלה: בדיקת חמץ: אני אם חד הורית. אחרי כל הנקיונות והבישולים נרדמתי ולא עשיתי בדיקת חמץ- היתעוררתי רק הבוקר. האם עדיין ניתן לקיים את המצוה?
תשובה: כן
שאלה: חמץ ומצה בתורה: הרב, התורה ציוותה 13 פעמים(ומתוכם גם ביציאת מצרים עצמה)על כך שיש לאכול מצה בפסח וגם היא ציוותה על כך שלא לאכול חמץ 13 פעמים(ומתוכם על ביציאת מצרים שבצקם לא הספיק להחמיץ "כי לא חמץ")שלא לאכול חמץ בפסח או שלא יראה ולא ימצא. השאלה שלי היא למה התורה הייתה צריכה להרבות בזה כל כך הרבה שתרשום שיש לאכול חמץ בליל הסדר ושתרשום עוד הפעם לאכול חמץ 7 ימים ואז נלמד שחובה לאכול בליל הסדר וכל השאר זה רשות וזהו,וכנ"ל גם בחמץ.למה היא רשמה משהו שכבר הבנתי שהוא אסור או שהוא מצוה 13 פעמים? כי הרי התורה בד"כ מדקדקת על כל אות ואות. אשמח מאוד אם תביא לי מקורות לחיפוש תשובה לשאלה שלי.
תשובה: נכון שהתורה מדקדקת בכל אות. אבל התורה נתנה כדי שכל עם ישראל ילמד אותה. לא רק חכמי ישראל אלא כל יהודי ויהודי ימצא בה חיבור אל ד  והדרכה בדרכיו. התורה שבכתב איננה ספר חוקים מסודר (כמו המשנה או השולחן ערוך). התורה נתנה כדי שנלמד אותה ונתחנך ממנה. לכן התורה משלבת סיפורים, רעיונות ומצוות בתוך הרצף של הדברים. השבת נזכרת מספר פעמים בתורה, החגים, קרבנות נזכרים בכל החומשים. בדרך דומה ערכו חכמים את הגמרא, כספר לימוד וחינוך ללכת בדרך התורה. הגמרא מאוד לא מסודרת, נושאים חוזרים במספר מקומות, בתוך הדיון ההלכתי מפוזרות אמרות חכמה וסיפורים רבים ושונים. לעניין השאלה שלך אודות מצוות הפסח: יציאת מצרים היא אירוע מכונן בתולדות העם ואמונתו, בסיס להרבה רעיונות והרבה מצוות. לכן התורה חוזרת על כך פעמים רבות (המושג יציאת מצרים נזכר עשרות פעמים בתורה) בתוך החזרה הזאת נזכרות המצוות הכרוכות בסיפור זה. חג שמח
שאלה: עבודה בלילה: רציתי לשאול במקרה שאני עובדת במשך הלילה (ישנה קצל אחרי ולפעמים קצת לפני), מתי אני אומרת קריאת שמע, ברכת המפיל? וטמתי ברכות השחר ותפילת שחרית? (כידוע לי, אי אפשר לברך ברכות השחר אם לא ישנתי בלילה)
תשובה: אם את ישנה מעט במשך הלילה - מתי שאת מתכוונת לישון בפעם הראשונה, תאמרי ברכת המפיל. אם אינך מתכוונת לישון בלילה תאמרי רק ק"ש. עייני בקישור ברכות ההשכמה למי שלא ישן בלילה, זה נושא מורכב, עייני בקישור להלן:
שאלה: שפתון בספח: האם מותר להשתמש שפתון חדש בפסח? אף על פי שאין לו כשרות?
תשובה: יש רבנים שמתירים בקלות את כל המוצרים הללו מכיוון שאינם אוכל. עייני
שאלה: ביטול חמץ וגילוח בערב שביעי של פסח: 1)אם אני לא אמרתי את ביטול החמץ אחר השריפה אלא אחר כך בבית לפני סוף זמן ביעור חמץ האם הביטול נחשב? 2)האם מותר לי להתגלח בערב שביעי של פסח? 2)האם יש בתשובות לשאלה 1 ולשאלה 2 הבדל בין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב פסח כשר ושמח
תשובה: א. כל עוד הביטול נאמר לפני זמן איסור חמץ - הוא תקף. ב. אם אתה נוהג לא להתגלח בחול המועד - אין להתגלח גם לפני שביעי של פסח.
שאלה: האם יתכן שרב יהיה גנב או שגנב יתעטר בתואר  רב?: לכבוד הרב, בהמשך או כהמשך לשאלתי בענין פדיון נפש בו הרב הסביר בין השאר כי יש גנבים המתעטרים בתואר "רב" וגונבים כספים מרובים מאנשים מסכנים ותמימים, שאלתי היא כזו: האם רב יכול להיות גנב או שברגע שרב מתגלה כגנב אז ניטל ממנו מיד תואר ה"רב"? כלומר, הרי מודדים אדם על פי רובו ולא עפ"י מידה, תכונה אחת, לא כן? אז תהיתי, האם באמת יתכן מצב שיהיה רב שיגידו שהוא צדיק עצום ותלמיד חכם מופלג ובנוסף לזה ידוע לכל שהוא גם גנב אבל לא יעשו מזה סיפור כי יגידו, השתגעת? זה? צדיק גדול! אז מה אם הוא גם גנב. היתכן עפ"י התורה מין צורה של הערכת אדם בצורה עקומה כזו או מה שנקרא שמעגלים פינות? וחג פסח שמח!
תשובה: שאלתך מחייבת משחק בהגדרות, וצריך להיזהר מכך. שכן, התופעה שאת מתארת יכולה לנבוע מכיוונים שונים. היא יכולה לנבוע מכך שכלל לא מדובר ברב, אלא ברמאי, שמתחפש לרב, וממילא אין מקום לשאול. היא יכולה לנבוע מכך שאדם נכשל בתחום מסוים, ואין צדיק בארץ אשר יעשה טוב ולא יחטא. ועוד אפשרויות שונות. אולם ניתן לקבוע באופן חד משמעי כי אם אדם מנצל את תמימות האמונה של אדם הנמצא במצוקה, ומבטיח לו פדיון נפש תמורת סכום גדול של כסף - הוא לא רק לא ראוי לתואר  רב, אלא ראוי לתארים שליליים חד משמעיים. אדם אמנם נידון לפי רובו, אבל כשהוא נוהג כך באופן שגרתי - זה מאפיל על כל דבר אחר שהוא עושה. התורה והנבואה מלמדות אותנו כל הזמן כי הקב ה סלחן על טעויות שלנו ועל אנושיותינו, אבל לא על גזל וניצול כוח ועוצמה שלטונית לחילול שמו הגדול. ושלא נדע
שאלה: שמיטה: 1. שסק שגדל בגינה שלי מותר לקטוף ולאכול בשמיטה. 2. עץ תות או סברס שגדל בשטח ציבורי בר מותר לקטוף ולאכול בשמיטה.
תשובה: לך 1. כן. בודאי, זו מצווה והשסק קדוש בקדושת שביעית ונועד לאכילה על ידי כל יהודי שרוצה. 2. מעיקר הדין - כן. אלא שצריך לבקש את רשות בעלי השטח א. אולי הם סיכמו עם  אוצר בית דין  שיקטוף אותם ויחלק לאנשים - ואז הם שייכים לבית הדין איתו סיכמו. ב. כדי להכנס לשטח (הפירות הפקר אבל לא השטח ולא העץ אינם הפקר) ג. יתכן שאינך יודע לקטוף בצורה הטוב לעץ (מאד נפוץ בסברס) והם מעדיפים לברר ולוודא שאתה קוטף את הפרי בלי להזיק לעץ. ד. יתכן שהפירות הם עורלה ואסורים באכילה ויש סיבות נוספות בברכת תזכה לשנים טובות נעימות וארוכות דוד לוי 098987548
שאלה: שימוש באלכוהול 70  בפסח: האם מותר לחטא מדחום באלכוהול 70 בפסח ולמדוד לאחר מכן חום?
תשובה: לא הצלחנו לברר מאיזה חומר מפיקים את האלכוהול הזה. הרה"ר פסקה שהוא מותר לשימוש חיצוני אבל לא הזכירו האם גם לשימוש שאתה מציין. ולכן נראה שאפשר לחטא עם האלכוהול ואחר כך לשטוף עם מים ולהכניס לפה. ובמידה וזה מדחום שלא מכניסים לפה אז וודאי שאין בכלל בעיה.
שאלה: פסח: אני חייב את עזרתך לפני יומיים אמא שלי החליפה את המלחייה בבית עם מלחייה חדשה ובה מלח כשל"פ אני השתמשתי במלחיה זו על חמאה שהיא לא כשרה עוד לפני כניסת פסח יום לפני הערב החג והמלחיה הייתה בשימוש בליל הסדר ואחריו עכשיו הוצאתי אותה למקום אחר. אני בלחץ שהמלחייה לא כשל"פ כי אולי הידיים שלי היו מלוכלכות בחמאה כשסגרתי פתחתי את המלחיה אני בלחץ בבקשה תעזור לי!!
תשובה: קח את המלחיה לכיור בשירותים או באמבטיה. תרוקן אותה מהמלח ותשטוף אותה עם קצת סבון. תרחץ גם את הידיים באותה הזדמנות. מעתה המלחיה שוב כשרה לפסח למהדרין. אחר כך תקח את המלחיה הנקיה, תנגב אותה היטב או שתניח אותה במייבש הכלים הכשרים לפסח. תנגב גם את הידיים. לאחר שהיא תהיה יבשה תמלא אותה שוב במלח כשר לפסח. חג שמח!
שאלה: מלאכות חול המועד: שבוע טוב ומועדים לשמחה לכבוד הרב 1)האם מותר לי לשלוח מיילים בחול המועד? שלחתי מייל לרב עם שאלה,האם זה מותר בכלל? 2)האם מותר בחול המועד לשלוח לרב שאלה דרך האתר כמו שאני עושה עכשיו? 3)האם מותר לי בכלל להפעיל בחול המועד פלאפון סמארטפון ולהשתמש בו בחול המועד בתור שעון,מכשיר לשיחות? 4)האם מותר לי בחול המועד להתכתב במייל עם בחורות למטרת היכרות? 5)האם יש בתשובות לשאלה 1,לשאלה 2,לשאלה 3 ולשאלה 4 הבדל בין אשכנזים לספרדים ובין אשכנזים לאשכנזים חסידיים? 6)אם כן מה ההבדל? אני אשכנזי אשמח לקבל תשובות מכבוד הרב ושיהיה לכבוד הרב מועדים לשמחה ולילה טוב
תשובה: מיילים שקשורים למועד - מותר, ומיילים שאינם קשורים למועד - אסור. על כן, שאלות, שיחות בפלאפון וכדו  - מותר  כתיבת מיילים הקשורים לעבודה וכדו  - אסור, אלא אם כן הם חלק מחמש ההיתרים המובאים בתחילת דברי המשנה ברורה, בסימן תקל.
שאלה: חול המועד פסח: השאלה שלי היא כזאת : 1. עליתי הקבצה במתמטיקה ואנגלית וחשוה לי נורא להשקיע ולהשלים חומר לימודי עכשיו.וחול המועד.אז אני כולה לכתוב?אחרת אני אצתרך לרדת הקבצה ואני לא רוצה. 2.אחי צריך לחזור מהצבא השבוע ואסור לנו לכבס.האם מותר לנו לכבס לו את הבגדים?? מראש מועדים לשמחה ושבוע טוב.
תשובה: אם בגלל שלא תתרגלי את יורדת הקבצה זה נחשב דבר האבד ואת יכולה לתרגל בחול המועד. עדיף לכתוב במחשב - אם זה אפשרי (בלי להוציא תדפיס) מותר רק לכבס בגדים שהוא צריך אותם ללבישה מיד, בימי חול המועד. את שאר הבגדים יכבסו אחרי החג, או שימסור אותם לכביסה בצבא.
שאלה: יחס לבעלי חיים: האם כבוד הרב טוען שניסוי בבעלי חיים יכול להיות רצון השם החנון והרחום שאנו אומרים עליו שהוא טוב לכל ורחמיו על כל מעשיו, כשאפילו אין אף ברכה והעלאת ניצוצות בשימוש בתכשירים שנוסו על בעלי חיים. לדעתי האל הרחום לא רצה שנדחוף לארנבים חומרים לעיניים, מה דעת הרב? במיוחד כשיש תחליפים שלא נוסו.
תשובה: הא-ל הרחום והחנון מצפה מאתנו קודם כל שנרחם ונתחשב בכל מי שבסביבתנו הקרובה: ההורים שלנו, השכנים שלנו, הקשישים והנכים בקהילה. עמדה מוסרית ראויה צריכה לעסוק בחמלה על כל האנשים שסובלים בקהילתנו, אנחנו לא מגלים את כל הרגישות האפשרית כדי לסייע להם. אנשים שואלים המון שאלות שמבטאות חיפוש הצדק והחמלה בעולמות רחוקים. נראה לי שד  מצפה להרבה יותר רגישות כלפי הסביבה הקרובה אלינו. לגופו של עניין - ההלכה מקיפה את כל המורכבות. מצד אחד יש לאדם זכות להשתמש בבעלי חיים מצד שני אדם צריך להיות רגיש מאוד לצער בעלי חיים. צריך התאמה בין צרכי האדם ובין מיעוט הצער של בעלי החיים. עיין
שאלה: השתתפות בחתונה ספק רפורמית בספירת העומר: אני חוזר בתשובה ממשפחה שחלקה חילוני מאוד וחלקה דתי מאוד. לצד הדתי יש הרבה שמחות וחתונות לצד החילוני כמעט ואין. הצד הדתי שייך לאבא שלי והצד החילוני לאמא שלי כך שתמיד השמחות מצד האבא. במהלך ספירת העומר (שבוע לאחר יום העצמאות) יש חתונה לצד החילוני של אמא מדובר בחתונה אולי יחידה שתהיה מהצד שלה והיא מתקיימת בספירת העומר. לאמא שלי קשה מאוד עם זה שאולי לא אוכל לבוא למרות שהיא מכבדת את זה אבל אני יודע שזה מאוד כואב לה והדבר עלול לגרום למתחים נוספים בבית(יש מתח מאוד גדול בין אמא שלי לאבא שלי על הרקע הדתי). לאחר בדיקות ראיתי שגם הרבנות לא עעורכת חופות בספירת העומר כלל מה שמעה את החשש לחתונה רפורמית. החתונה נערכת ביום שישי בצהריים כך שארוחת צהריים ראשונה ואז חופה ואז מסיהה. מראש אין לי כוונה להישאר למסיבה בשל ספירת העומר. 1. האם יהיה מותר להשתתף במצב כזה של מקרה רגיש למרות ספירת העומר? 2. האם ייתכן מצב של חתונה אורתוקדסית רגילה במהלך ספירת העומר? 3. האם זה שזו חתונה רפורמית (אולי) זו בעיה בפני עצמה? מראש וחג שמח.
תשובה: אם מדובר בחתונה כדת משה וישראל, מותר להשתתף. אם מדובר בחתונה של הדת הרפורמית, אין להשתתף בשום פנים ואופן, גם במחיר גבוה כפי שתארת. בהצלחה
שאלה: חמץ?: מועדים לשמחה בטעות השתמשנו באבקת אפייה רגילה שלא כתוב עליה כשר לפסח, להכנת עוגיות. א. האם ניתן לאכול את העוגיות? ב. האם התנור לא כשר עכשיו לפסח?
תשובה: וברכת ד  אבקת אפיה איננה נותנת טעם היא רק גורמת להתפחה, רוב האבקות אין בהם חמץ כלל (למרות שיש בהן עמילן), ומכיוון שזה ספק וזה היה קודם לפסח הרי זה בטל ואינו חוזר וניעור, ועל כן אפשר לאכול. בברכת מועדים לשמחה יהודה הלוי עמיחי מכון התורה והארץ
שאלה: נדר: הרב אחותי ילדה בשעה טובה. לאחר הלידה אמרו שיכול להיות שתהיה לה בעיה. אני נורא פחדתי ולכן אמרתי שבלי נדר אכסה את הרגליים כל שבת בבית הכנסת ע"י גרביים, חצאית וכו.ובתמורה ד ירגיע את אחותי וישמור לה על המקום המוצנע. כשהיום המצב מתברר לי יותר, זה בכלל לא היה כמו שתיארו לי את המצב שלה. אני מתחרטת על הנדר הזה.ואני לא יודעת אם אני רוצה שיהיה לי אותו כל החיים. יש היתר לא לגרוב גרביים ואני לא שלמה עם זה. מה גם שבגלל שאמרתי בלי נדר, אני לא יודעת אם זה נחשב כנדר או לא.כי יש פה עניין של אמירה של קיום מצווה והמצב של אחותי תלוי בזה- לכן אני מפחדת להפר את זה. אבל יודעת שלא הייתי צריכה להגיד את מה שאמרתי. האם אני צריכה התרת נדרים? אשמח לתשובה.
תשובה: מבחינה הלכתית, אם אמרת  בלי נדר אכסה את הרגליים". אז אין נדר. כך באמת נכון לעשות. לעולם לא לנדור. גם אם מתכוונים להתחייב, צריך לומר  בלי נדר. מבחינה רעיונית, באותם רגעים של פחד ודאגה לאחותך, הדיבור הזה היה סוג של תפילה. כל מה שהתברר אחר כך לטובה - תראי זאת כקבלה של התפילה שלך. האם לאחר שבישועת ד, אחותך בריאה ושלמה, נכון לשכוח ולבטל כל מה שהיה בלבך ברגעים של הצער והקושי? אדרבא, עכשיו יש לעשות משהו אמתי ונכון של חיזוק בשמירה על הצניעות, בתור תגובה אמונית של מי שמכירה בחסדי ד  להם זכתה בתפילתה. תחליטי רק לאחר שיקול דעת ובירור אמתי. על מה שאת עושה תאמרי תחילה  בלי נדר, בכל שלש הפעמים הראשונות שאת עושה זאת, כדי שאם יתברר שאין לך כוח לעמוד בכך, תוכלי להפסיק. בשורות טובות!
שאלה: תפילה בכיתה: בכיתה שלי הרבה מהבנות לא מסוגלות או לא משתדלות להתפלל, ומדברות הרבה בזמן התפילה ובמיוחד בשמונה עשרה. לי יש בעיות קשב וריכוז קלות כך שבכל אופן קשה לי מאוד להתרכז והבנות רק מקשות עליי והרבה פעמים כשהמורות מתערבות זה רק מסיח את הדעת אפילו יותר, יש לכם עצה בשבילי?
תשובה: לך שמחתי מאוד לקרוא על רצונך להתפלל והחיפוש אחר הדרך הטובה ביותר לעשות זאת. העולם מורכב משלושה  גורמים : המקום, הזמן והאדם. אדם מסוים נמצא בזמן מסוים במקום מסוים. דוגמא לדבר היא עבודת כהן גדול ביום הכיפורים בקודש הקודשים   האדם הקדוש ביותר נמצא בזמן הקדוש ביותר במקום הקדוש ביותר. ביכולתנו, כאשר אנחנו רוצים לשנות משהו, לשנות כל אחד מהגורמים. במקרה שלך את יכולה לשנות את זמן התפילה, את מקום התפילה או את עצמך. זמן התפילה: אולי תתאמי עם המחנכת ותתפללי באופן קבוע מוקדם יותר, כך שכאשר תגיעי לכיתה כבר תהיי אחרי תפילה? מקום התפילה: אולי תתאמי עם המחנכת והיא תרשה לך להתפלל במקום שקט אחר, מחוץ לכיתה? לגבי שתי ההצעות האלה את צריכה גם לחשוב האם הן עלולות להזיק לכיתה ולמעמד שלך בכיתה וכו. את עצמך: זהו השינוי הקשה ביותר, כי הוא לא שינוי טכני, חיצוני. הוא דורש עבודה על עצמך. קל יותר לנקוט בפתרונות הקודמים, אבל אם המחנכת לא מסכימה או שאת מתביישת לשאול, תאלצי להשתמש בפתרון הזה. לנסות להתרכז למרות הרעש או לפחות לא להתייאש ולדעת שכל עוד את עושה את המקסימום שאת יכולה זה מספיק לקב"ה ורצוי בעיניו מאוד. כתבת שיש לך בעיות קשב וריכוז ואין ספק שהפתרון הזה יהיה הקשה ביותר עבורך. אני ממליץ לך, אם את יכולה, לנסות קודם את שני הפתרונות הקודמים. אני מקווה שהצלחתי לענות לך. אם כן וגם אם לא, תמיד אפשר לשאול שוב, שאלה זו או אחרת. בהצלחה, יהונתן יעקובי, yehonatanmy gmail.com
שאלה: לברך על ספירת העומר נשואה לספרדי: אני אשכנזיה הנשואה ב"ה לספרדי. רציתי לדעת האם מותר לי לספור ספירת העומר אני רוצה לציין שזו מצווה שמאוד אהובה עלי ולפי הזכור לי תמיד הצלחתי לסיים את הספירה עד שבועות. אך גיליתי שעל פי הרב עובדיה יוסף זו ברכה לבטלה לנשים. האם בכל זאת מותר לי לברך??? (זה שאלה שגם מטרידה אותי על 4 מינים שבביתי נהגתי לברך עליהם.) לבעלי אין בעיה שאנהג זאת כפי שנהגתי בביתי אך הייתי רוצה לדעת את דעת ההלכה למקרה שלי. אודה לתשובתך מראש ומועדים לשמחה.
תשובה: את יכולה לברך על המצוות (ספירת העומר  לולב וכיו"ב) בוודאי עם בעלך מסכים לכך. עניין המנהג האחד שנוהגים בנישואים בין אשכנזיה וספרדי (ולהיפך) נוגע לדברים הנוהגים ביחד כמשפחה. אבל באשר לעבודת ד  האישית אפשר לכתחילה שכל אחד ישאר בנוסח שלו. "רשאי הבעל למחול לה, ומעשים בכל יום שהבעל מוחל לאשתו שתמשיך להתפלל בנוסח שהיא רגילה בו." זהו ציטוט של דברי הרב רבי זלמן נחמיה גולדברג מתוך תשובה של הרב שרלו כמו כן יש רבנים ספרדים רבים שמתירים לבנות ספרד לברך על המצוות. מתוך פניני הלכה הערה 9
שאלה: שמן סויה: האם יש בעיה לספרדים להשתמש בשמן סויה בפסח? ומה לגבי מרגרינה של חברת בלו-בנד?
תשובה: שמן קטניות מותר לספרדים. מרגרינה של בלו בנד היא כשרות רגילה והסיבה לכך אינה ידועה לנו וזה יכול להיות מהרבה סיבות כשרותיות ולא רק בגלל השמן.
שאלה: משחה נגד כוויות בשבת: ביום שישי נפצעתי ונגרמה לי כוויה. האם מותר להשתמש במשחה נגד כוויות בשבת (ביאפין)? אמנם הכוויה שורפת אך אני מסוגלת לסבול את הכאב, אבל אם תהיה אפשרות בכל זאת לשים משחה זה יקל וירגיע מאוד.
תשובה: וברכת ד  אם זה רק להרגעה אין לשים, אבל אפשר לשים בצורה עקיפה שמן, כגון לעשות סלט (ולתת שמן זית גם על היד). מועדים לשמחה יהודה הלוי עמיחי מכון התורה והארץ
שאלה: טהרה: הי אני נשואה טרייה וטבלתי כבר 3 פעמים במקווה והיום גילתי שאני לא ביצעתי באף יום בדיקת הפסק טהרה כי לא ידעתי על זה, עשיתי רק את הבדיקות של השבעה ימים נקיים אחרי שנגמרו חמשת ימי הנידה זה ר?! אני לא ידעתי על הבדיקה הזאת חשבתי שרק בודקים שבעה נקיים יש לציין שאני לא דתייה רק מסורתית
תשובה: בדברים הללו לא כדאי להסתמך על קריאת תשובות והסברים כתובים - מפני שלא תמיד מבינים מה בדיוק נכון. עדיף שתפני לאחד הטלפונים להלן ותקבלי הסבר מדויק תוך כדי אפשרות לשאול שאלות ולקבל הבהרות. מומלץ מאוד קו ההלכתי הפתוח של נשמת, נשים משיבות לנשים: בארץ: 02-640-4343 אפשר: "ארזים" - מענה הלכתי אנושי מהרב ראובן זכאים, רב מוסמך, מדריך חתנים, ויועץ נישואין. שעות פעילות: מהבוקר ועד השעה 12 בלילה לפניות: 0524605102 ו או: 0527146628
שאלה: בר בחול המועד: לרב! רציתי לדעת האם מותר ללכת לבר מסעדה, כאשר הם אומרים שהתפריט כשר לפסח. אינני מתכוונת לאכול או לשתות, אלא רק לשבת במקום. האם מותר לשהות במקום כזה? מראש וחג שמח
תשובה: מצד הכשרות לפסח מותר סתם לשהות בכל מקום. גם בפארק או גן שאנו יושבים בו, עלולים להיות אנשים אחרים שאוכלים שם חמץ. יש מקום להימנע משהיה במקומות כאלו בגלל שיקול של  מראית עין  - מישהו שמכיר אותך או רואה שאת דתיה ויושבת שם, עלול לטעות שהמקום כשר ולאכול שם. זה לא קשור רק לפסח אלא לכל מקום שאינו כשר.
שאלה: תספורת בספירת העומר: אני קצת מתרגש כשאני רושם לך. אני בן 15 שומר שבת ומצוות כבר שנתיים וחצי, ורציתי לשאול אותך על תספורת בספירת העומר. לפי הבנתי ספירת העומר החלה שלשום, וביום שישי לפני כניסת שבת וחג סיפרתי את עצמי. לא היה לי כל כך זמן השקיע אז עשיתי מה שאני יכול. והעירו לי על זה וכו וכו. אז רציתי רק לתקן את זה אפילו בעצמי,כבוד הרב האם מותר לי? בנוסף הבנתי שיש אפשרות של שמירת 33 ימי אבלות רצופים לא משנה אם זה בתחילת הספירה או בסופה( האם זה נכון כבוד הרב? וחג פסח שמח וכשר
תשובה: יש איסור על גילוח ותספורת בחול המועד, בלי קשר לספירת העומר. כך גם בחול המועד סוכות אסור להסתפר ולהתגלח. מאחרי פסח מתחילה ברצף ספירת העומר. יש אשכנזים שמתחילים בר"ח אייר. כל אחד צריך לנהוג לפי העדה שלו. לא לפי מה שמתאים לו אישית. התאריך הקרוב ביותר שתוכל להסתפר הוא חג העצמאות. חג שמח
שאלה: דגים בפסח: האם ניתן להשתמש בדגי פילה אמנון שהכשר הבד"צ עדה חרדית אינו לפסח לאשכנזים בפסח(ההכשר בד"צ בית יוסף
תשובה: מזריקים לדגים הללו חומרים שונים ומשונים כדי להספיג בתוכו מים. לחומרים הללו חששות של חמץ ו או קטניות. מי שרוצה יכול לסמוך על הבית יוסף. עיין עוד ב.
שאלה: שלוקר: האם צריך להכשיר שלוקר לפסח( מעבר לשטיפה רגילה)
תשובה: במידה והשתמשתם למים בלבד אז די בשטיפה טובה.
שאלה: סרטים!!!: הרב, אני ברוך השם נמצאת במצב שאני משתדלת לא לראות סדרות או סרטים לא צנועים. ולפני כמה ימים נכנסתי לסדרה שיש בה קטעים לא כל כך צנועים. אבל זה לא בכל הסדרה ואני באמת רוצה לדעת האם להפסיק בגלל שזה לא צנוע או להמשיך ולדלג על הקטעים זה באמת ממש קשה בשבילי. כי הפסקתי הרבה סדרות בגלל שהם היו לא צנועות. מראש.
תשובה: קשה להשיב באופן מדויק מפני שאני לא יכול לדעת מה זה  לא כל כך צנוע  אצלך. קשה גם לדעת האם לנפש שלך לא קורה כלום כשאת מדלגת? או שאת רואה התחלה של משהו לא צנוע? ואיך את יודעת מתי מסתיים הקטע שלא צנוע? יש גם צד שני: אולי צריך לוותר על הדרישה האמתית שלא לראות סדרות כאלה, מפני שבסוף תשברי ותחזרי לראות דברים עוד פחות צנועים. אני מציע לך, כשאת מתפתה לצפות, לחשוב על דברים מעניינים אחרים שאת יכולה לעשות. אם את מרגישה שקשה לך מאוד לוותר - תצפי בדרך הכי נקיה שאת יכולה (אפשר להסתיר בכף היד אזור מסויים במסך.). בסיום הצפיה תשאלי את עצמך מה קורה לנפש הטהורה שלך. האם הצפיה הזיקה לה או לא הזיקה לה. תשאלי את עצמך האם הצפיה מוסיפה לך כלים וכוחות בקדושה או להיפך. לפי המסקנות שלך תדעי מה לעשות בהמשך.
שאלה: כתיבה.: לרב. האם מותר לסמן קווים מתחת לשורות חשובות במ"ב או בגמרא? האם מותר לרשום כותרת תמצות לפסקה? האם מותר לסכם שיעור? האם זה משנה אם זה שיעור שניתן לשמוע כל השנה לשיעור שלא יהיה באינטרנט? והאם בהקלדה הדין שונה או שאין לחלק. וכן האם לסכם בפלאפון ודאי מותר?כאילו אני מסמס אך באמת אני מסכם הנאמר.?? השאלות נכתבו כי לא בטוח שברוב הדברים שהצגתי יש דבר האבד אך מאידך כך אני רגיל ללמוד תורה. מועדים לשמחה
תשובה: כל מה שנועד לדעת תורה, לסיכום או לזכור או לשנן מותר בחול המועד. רק אם זה לימוד תורה כדי להצליח במבחן אז יש מקום לבירור.
שאלה: החלפת שם: שמי מירי לפני שנה הייתי בהפרשת חלה והרבנית אמרה לי שעליי לשנות את שמי למירים כי השם שלי מירי מראה על חסימת מזל לקחתי את זה על עצמי ולא החלפתי אני לפני חתונה וישנם ריבים ביני לבין בן זוגי ויש לי תחושה שזה קשור לזה שלא שיניתי את השם רציתי לדעת אם זה אכן ישפיע לטובה על הזוגיות והנישואים אם אחליף את שמי למירים וחג שמח מירי
תשובה: ב"ה, השם לא משפיע על האדם אלא ההחלטות שלו, מריבות אפשר לתקן אם לומדים לדבר נכון ולהקשיב נכון. אי אפשר להטיל את האחריות של האדם על השם שנתנו לו ההורים. דני ארגמן
שאלה: איך אני יודע מתי נכנסת השבת?: אני נמצא בצפון נורוגיה במקום שהשמש לא שוקעת.כל ה-24 שעות יש שמש בשמיים. איך אני יודע מתי נכנסת השבת? אני הולך לפי הרב עובדיה זצ"ל
תשובה: ציטוט מדברים שמצאתי בנושא בעיקרון בזמן שאין צאת כוכבים (כלומר אין חושך מוחלט), כניסת השבת היא עפ"י זמן קבוע שמוחלט ע"י הקהילה המקומית. (כשהייתי בשטוקהולם זה היה קבוע ב-19:30). לעומת זאת צאת השבת היא תמיד ביום ראשון בבוקר, כלומר הולכים לישון במוצ"ש בלי להוציא שבת (אלא אם כן יש לכן כוח לחכות לזריחה) ועושים הבדלה ביום ראשון בבוקר לפני התפילה. כמו כן יש אתר חב"ד עולמי על פי המקום שלכם אפשר גם לפנות לבית חב"ד המקומי
שאלה: כשרות כלים חד"פ לפסח: האים כלים חד פעמיים מפלסטיק צריכים כשרות של עיר מסיומת או שאפשר בד"ץ או חתם סופר?
תשובה: כלים חד פעמיים מפלסטיק לא צריכים הכשר. רק כלים חד פעמיים מנייר צריכים הכשר. עיין
שאלה: שבת עם גוי: יש לי סבתא שהיא לא יהודייה מצד אמא שלי ואמא שלי עברה תהליך גיור עכשיו אני בשבת נוהגת לנשקת לאימי,וסבתי מצד אבי את היד בברכת שבת ואני לא יכולה לפגוע בסבתא שלי ולכן אני גם מנשקת לה את היד ואומרת לה שבת אז.שאלתי היא כזאת : האם זה ר מה שאני עושה?חשוב לציין שסבתי מאוד מכבדת את היהדות ובכלל לא מאמינה בדת שלה.היא איתנו בכל החגים.בילדותה שמו עליה צלב והיא לא יכלה להנמע.היא משתדלת לשמור חלק מהחגים ומכבדת אותנו. אז מה עלי לעשות כדי לא לפגוע בא?? מראש
תשובה: מה שאת עושה זה ר גמור. אנחנו צריכים להיות הגונים ומתחשבים בכל אדם. את יכולה לנשק את היד לסבתך הגויה, סוף כל סוף הסבתא הביאה את אמך לעולם, טיפלה בה וגדלה אותה. יש מקום לאהוב אותה שלא להיות כפויי טובה על מה שהיא העניקה לאמך. עליך לעשות הכל כדי לא לפגוע בה. עייני
שאלה: חול המועד פסח: אני כבר שאלתי שאלה דומה אבל שוב. אני עליתי הקבצה באנגלית ומתמטיקה ואני לא יכולה ללמוד דרך המחשב.מה יותר עדיף לרשום על לוח מחיק עם טושים מחיקים או לרשום אם עיפרון על מחברת.???,ו מראש :-)
תשובה: שימי לב לתנאים: 1. חייב ללמוד מפני שכשלא ילמד בחול המועד יהיה לו נזק לימודי. 2. אין ימים אחרים ללמוד. 3. לא מתאים לכתיבה במחשב. מותר לכתוב בחול המועד בדפים או במחברת רגילה עם עט או עפרון - אין הבדל.
שאלה: ספירת העומר: האם בספירת העומר מותר להתגלח או שזה מנהג?
תשובה: יש איסור הלכתי להסתפר. לרוב הדעות האיסור כולל גילוח אך יש מי שמבדילים ומתוך כך כן מתגלחים בספירת העומר. יש מתגלחים רק לכבוד שבת. עיין בהרחבה